ΓΡΑΠΤΗ ΕΡΩΤΗΣΗ E-1541/02

υποβολή: Joke Swiebel (PSE) και Michael Cashman (PSE) προς το Συμβούλιο

(3 Ιουνίου 2002)

Θέμα: Διεθνές και συμβουλευτικό καθεστώς της ILGA στο ΟΚΣ του ΟΗΕ και συμπεριφορά της Ισπανίας

1. Θα μπορούσε το Συμβούλιο να επιβεβαιώσει ότι, στις 30 Απριλίου 2002, όλα τα κράτη μέλη της ΕΕ και μέλη του ΟΚΣ του ΟΗΕ (καθώς και όλοι οι παρόντες εκπρόσωποι συνδεδεμένων χωρών), εξαιρουμένης της Ισπανίας, ψήφισαν θετικά στην αίτηση της Διεθνούς Ένωσης Λεσβιών και Ομοφυλοφίλων (ILGA) να αποκτήσει συμβουλευτικό καθεστώς ενώπιον του ΟΗΕ·

2. Θα μπορούσε το Συμβούλιο να επιβεβαιώσει και να επαναλάβει ότι η απαγόρευση των διακρίσεων για λόγους σεξουαλικού προσανατολισμού (Χάρτης των Θεμελιωδών Δικαιωμάτων, άρθ. 21) αποτελεί θέση όλων των κρατών μελών και ότι η αρχή αυτή καθοδηγεί όλες τις ενέργειες της ΕΕ και των κρατών μελών της και στα διεθνή φόρα·

3. Συμφωνεί το Συμβούλιο ότι όλα τα κράτη μέλη πρέπει ναποστηρίζουν την εξωτερική πολιτική της ΕΕ (άρθ. 11, παράγρ. 2, της ΣΕΕ)· Υποχρεούται η Προεδρία να προωθεί τη συνοχή και τη συνέπεια της δράσης της ΕΕ στους κόλπους του ΟΗΕ και να εκφράζει τη θέση της Ένωσης (άρθ. 18, παράγρ. 2)· Θα μπορούσε το Συμβούλιο να εξηγήσει γιατί, στη συγκεκριμένη περίπτωση, οι αρχές αυτές δεν έγιναν σεβαστές·

4. Γνωρίζει το Συμβούλιο ότι η ILGA έχει συμβουλευτικό καθεστώς ενώπιον του Συμβουλίου της Ευρώπης και αναγνωρίζεται ως γνήσιος παράγοντας της κοινωνίας των πολιτών από την ΕΕ και, ως τέτοιος,ποστηρίζεται οικονομικά μέσω του κοινοτικού προγράμματος δράσης για την καταπολέμηση των διακρίσεων, όπως όρισε το Συμβούλιο στις 27 Νοεμβρίου του 2000(1)·

5. Γνωρίζει το Συμβούλιο ότι η ILGA έχει περιλάβει στο καταστατικό της τηνποστήριξη την Σύμβασης του ΟΗΕ για τα Δικαιώματα των Παιδιών, καταδικάζει τη σεξουαλική εκμετάλλευση των παιδιών και ούτε προωθεί, ούτε επιδιώκει τη νομιμοποίηση της παιδοφιλίας·

6. Πώς θα αποκαταστήσει το Συμβούλιο τη σοβαρή ζημία πουπέστη η συνοχή και η αξιοπιστία της πολιτικής της ΕΕ για τα ανθρώπινα δικαιώματα και εκείνης για την καταπολέμηση των διακρίσεων, που προκλήθηκε από τη στάση ενός κράτους μέλους το οποίο ασκεί σήμερα την Προεδρία της·

(1) ΕΕ L 303 της 2.12.2000, σελ. 23.

Απάντηση

(8 Οκτωβρίου 2002)

1. Το Συμβούλιο ενημερώθηκε για το αποτέλεσμα της ψηφοφορίας των μελών της ΕΕ που είναι μέλη του ΟΚΣ (Οικονομικού και Κοινωνικού Συμβουλίου), στις και σημειώνει ότι 29 μέλη του ΟΚΣ ψήφισαν κατά του συμβουλευτικού καθεστώτος της ILGA στο ΟΚΣ, έναντι μόνον 17 μελών που ψήφισανπέρ. Αυτό είχε ως αποτέλεσμα το ΟΚΣ να προσυπογράψει την απόφαση της Επιτροπής των ΜΚΟ να αποκλεισθεί η ILGA από το συμβουλευτικό καθεστώς της στο ΟΚΣ.

2. Ενώ έχει πλήρη επίγνωση του περιεχομένου των Άρθρων 11.2 και 18.2 της Συνθήκης για την Ευρωπαϊκή Ένωση, και εκφράζει τη λύπη του για τις περιπτώσεις κατά τις οποίες η Προεδρία δεν μπορεί να προβάλει τη θέση της ΕΕ στο πλαίσιο διεθνών οργανισμών, το Συμβούλιο δεν δύναται να σχολιάσει τις θέσεις που έλαβαν, σε εθνικό επίπεδο, μεμονωμένα κράτη μέλη.

3. Το Συμβούλιο είναι πράγματι ενήμερο ότι η ILGA έχει συμβουλευτικό καθεστώς στο Συμβούλιο της Ευρώπης ως διεθνής μη-κυβερνητική οργάνωση (ΜΚΟ). Το Συμβούλιο κατανοεί επίσης ότι η ILGA λαμβάνει οικονομική στήριξη μέσω του Κοινοτικού προγράμματος δράσης για την καταπολέμηση των διακρίσεων(1). Είναι επίσης ενημερωμένο για το περιεχόμενο του καταστατικού της ILGA.

4. Το Συμβούλιοπενθυμίζει ότι, από κοινού με το Ευρωπαϊκό Κοινοβούλιο και την Επιτροπή, προέβησαν στη διακήρυξη του Χάρτη Θεμελιωδών Δικαιωμάτων κατά τη σύνοδο του Ευρωπαϊκού Συμβουλίου της Νίκαιας, που διενεργήθηκε από 7 έως 9 Δεκεμβρίου 2000, και βεβαιώνει εκ νέου ότι αποδίδει μεγάλη αξία στο Άρθρο 21, παράγραφος 1 του Χάρτη. Αναγνωρίζει περαιτέρω την αξία της συμβολής ΜΚΟ, όπως η ILGA, στην καταπολέμηση των διακρίσεων, όπως και την αξία τους ως συνηγόρων, ατόμων που είναι εκτεθειμένοι σε διακρίσεις.

5. Το Συμβούλιο θα συνεχίσει τις προσπάθειές του ώστε να εξασφαλίσει, σύμφωνα με το Άρθρο 19 της Συνθήκης για την Ευρωπαϊκή Ένωση, ότι τα κράτη μέλη να συντονίζουν τη δράση τους στο πλαίσιο των διεθνών οργανισμών και των διεθνών διασκέψεων και ότιποστηρίζουν στα πλαίσια αυτά τις κοινές θέσεις.

(1) ΕΕ L 303 της 2.12.2000.